CELEX: 32010R0279
Language: sk
Date: 2010-03-31 00:00:00
Title: Nariadenie Komisie (EÚ) č. 279/2010 z  31. marca 2010 , ktorým sa mení a dopĺňa nariadenie Rady (EÚ) č. 1284/2009, ktorým sa zavádzajú určité osobitné reštriktívne opatrenia voči Guinejskej republike

1.4.2010   
            
            
               SK
            
            
               Úradný vestník Európskej únie
            
            
               L 86/20
            
         NARIADENIE KOMISIE (EÚ) č. 279/2010
   z 31. marca 2010,
   ktorým sa mení a dopĺňa nariadenie Rady (EÚ) č. 1284/2009, ktorým sa zavádzajú určité osobitné reštriktívne opatrenia voči Guinejskej republike
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 1284/2009 z 22. decembra 2009, ktorým sa zavádzajú určité osobitné reštriktívne opatrenia voči Guinejskej republike (1), a najmä na jeho článok 15,
   keďže:
   
               (1)
            
            
               V prílohe II k nariadeniu (EÚ) č. 1284/2009 je uvedený zoznam osôb, skupín a subjektov, na ktoré sa vzťahuje zmrazenie finančných prostriedkov a hospodárskych zdrojov podľa uvedeného nariadenia.
            
         
               (2)
            
            
               Rozhodnutím Rady 2010/186/SZBP (2) sa mení a dopĺňa príloha k spoločnému stanovisku 2009/788/SZBP (3). Príloha II k nariadeniu (EÚ) č. 1284/2009 by sa preto mala zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   Príloha I k nariadeniu (EÚ) č. 1284/2009 sa týmto mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 31. marca 2010
      
         
            Za Komisiu v mene predsedu
         
         João VALE DE ALMEIDA
         
            generálny riaditeľ pre vonkajšie vzťahy
         
      
   
   
      (1)  Ú. v. EÚ L 346, 23.12.2009, s. 26.
   
      (2)  Ú. v. EÚ L 83, 30.3.2010, s. 23.
   
      (3)  Ú. v. EÚ L 281, 28.10.2009, s. 7.
   
      PRÍLOHA
      Príloha II k nariadeniu (EÚ) č. 1284/2009 sa mení a dopĺňa takto:
      Vypúšťajú sa tieto záznamy:
      
                   
               
               
                  Meno (a prípadné prezývky)
               
               
                  Identifikačné informácie [dátum a miesto narodenia (dátum nar. a miesto nar.), číslo cestovného pasu (pas)/preukazu totožnosti atď.]
               
               
                  Dôvody
               
            
                  2.
               
               
                  generálmajor Mamadouba (alias Mamadou) Toto CAMARA
               
               
                  dátum nar. 1. 1. 1946
                  pas: R00009392
               
               
                  minister bezpečnosti a civilnej ochrany
               
            
                  3.
               
               
                  generál Sékouba KONATÉ
               
               
                  dátum nar. 1. 1. 1964
               
               
                  minister obrany
               
            
                  16.
               
               
                  veliteľ Kelitigui FARO
               
               
                  dátum nar. 3. 8. 1972
                  pas: R0003410
               
               
                   
               
            
                  43.
               
               
                  pán Kabinet (alias Kabiné) KOMARA
               
               
                  dátum nar. 8. 3. 1950
                  pas: R0001747
               
               
                  predseda vlády